592 DE AUGMENTIS SCIENTIARUM 



natura, qualis medicatio, qualis eventus. 1 Atque hujus rci 

 nactis nobis jam exemplum tarn proprium atque insigne, in 

 eo scilicet viro qui tanquam parens artis habitus est, minime 

 opus erit exemplum aliquod forinsecum ab alienis artibus 

 petere ; veluti a prudentia jurisconsultorum, quibus nihil 

 antiquius quam illustriores casus et novas decisiones scriptis 

 mandare, quo melius se ad futures casus muniant et instruant. 

 Istam proinde Continuationem Medicinalium Narrationum de- 

 siderari video ; praesertim in unum corpus cum diligentia et 

 judicio digestam; quam tamen non intelligo ita fieri debere 

 amplam, ut plane vulgata et quas quotidie obveniant excipiat 

 (id enim infinitum quiddam esset, neque ad rem) ; nee rursus 

 tarn angustam, ut solummodo mirabilia et stupenda (id quod a 

 nonnullis factum est) complectatur. Multa enim in modo rei 

 et circumstantiis ejus nova sunt, quae in genere ipso nova 

 non sunt. Qui autem ad observandum adjiciet animum, ei 

 etiam in rebus quae vulgares videntur multa observatu digna 

 occurrent. 



Item in Disquisitionibus Anatomicis fieri solet, ut quae 

 corpori humano in universum competant, ea diligentissime 

 usque ad curiositatem et in minimis quibusque notentur ; at 

 circa varietatem quae in diversis corporibus reperitur, medi- 

 corum diligentia fatiscit. Ideoque Anatomiam Simplicem 

 luculentissime tractari assero, Anatomiam Comparatam desi- 

 derari statuo. Partes enim singulas recte perscrutantur 

 homines, earumque consistentias, figuras, situs; sed illarum 

 partium diversam in diversis hominibus figuram et conditionem 

 minus observant. Atque hujus omissionis causam non aliam 

 esse arbitramur, quam quod ad primam inquisitionem inspectio 

 unius aut alterius anatomiae sufficere possit ; ad posteriorem 

 vero (quae comparativa est, et casum recipit) necesse est ut 

 plurimarum dissectionum attenta et perspicax observatio ad- 

 hibeatur. Prior etiam res est, in qua homines docti in prse- 

 lectionibus suis et in coetu astantium se jactare possunt ; at 

 secunda ea est, quae tacita et diutina experientia tantum acquiri 

 potest. Illud interea minime dubium est, quod internarum 

 partium figura et structura parum admodum externorum 

 membrorum varietati et lineamentis cedat; quodque corda aut 

 jecinora aut ventriculi tarn dissimilia sint in hominibus, quam 



1 See Hippocrates De Epidemiis, of which however, only the first and third books 

 appear 10 be his. The other five also contain a variety of cases. 



